Acțiune introdusă la 2 august 2016 - Perfumes y Aromas Artesanales/EUIPO - Aromas Selective (Aa AROMAS artesanales)
(Cauza T-426/16)
Limba în care a fost formulată acțiunea: spaniola
Părțile
Reclamantă: Perfumes y Aromas Artesanales, SL (Arganda del Rey, Spania) (reprezentant: J. Botella Reyna, avocat)
Pârât: Oficiul Uniunii Europene pentru Proprietate Intelectuală (EUIPO)
Cealaltă parte din procedura care s-a aflat pe rolul camerei de recurs: Aromas Selective, SL (Dos Hermanas, Spania)
Datele privind procedura în fața EUIPO
Solicitantul: reclamanta.
Marca în litigiu: marca Uniunii Europene figurativă care cuprinde elementele verbale „Aa AROMAS artesanales” — cerere de înregistrare nr. 12 215 018.
Procedura care s-a aflat pe rolul EUIPO: procedură de opoziție.
Decizia atacată: Decizia Camerei a cincea de recurs a EUIPO din 20 mai 2016 în cauza R 766/2015-5.
Concluziile
Reclamanta solicită Tribunalului:
anularea deciziei atacate;
obligarea EUIPO la plata cheltuielilor de judecată.
Motivele invocate
Existenţa unor drepturi prioritare şi coexistenţa paşnică pe piaţă şi în registru a mărcilor pretins aflate în conflict;
lipsa caracterului distinctiv al termenului AROMAS;
încălcarea articolului 8 alineatul (1) litera (b) din Regulamentul nr. 207/2009.
____________